***Udhëzimet për përpilimin e punimit të doktoratës***

Punimi i doktoraturës shkruhet në gjuhën shqipe ose në ndonjë gjuhë tjetër me të cilën janë të organizuara studimet e doktoratës dhe përmban titullin, rezymenë e zgjeruar dhe fjalët kyçe në shqip e anglisht, gjegjësisht në gjuhë tjetër në të cilën është teksti i veprës.

Teksti i punimit të doktoraturës duhet të jetë gramatikisht dhe në pikëpamje drejtshkrimore korrekt dhe pa gabime shtypi. Punimi duhet të jetë i shtypur në letër A4 ( 210 x 297 mm).

Faqja mund të ketë më së shumti 1800 – 2200 shenja dhe nuk duhet të ketë më tepër se 35 rreshta. Rekomandohet që titujt e kapitujve të jenë me shkronja të trasha (bold), ndërsa emërtimet e nënkapitujve të shkruhen me germa të vogla.

Teksti i çdo faqeje duhet të jetë i ndarë në pjesëza të logjikshme.

Teksti shtypet vetëm në një anë të fletës dhe faqet duhet të numërohen të gjitha, duke filluar nga hyrja e deri te fundi i punimit.

Numërtimi shkruhet në pjesën e poshtme të faqes, në këndin e djathtë.

Punimet e dorëzuara duhet të jenë të lidhura.

Shtruarja e faqes:

Fonti (lloji i germave) – Times New Roman

Madhësia : 12 pikë tipografike

Ndërvija: 1,5 radhë

Margina e djathtë , e majtë: 2,5 cm

Margina lart - poshtë: 2,5 cm

*Faqet në ballinë kanë tjetër formë*

Ilustrimet (Tabelat dhe ilustrimet)

Të gjitha tabelat dhe ilustrimet (grafikonët, fotografitë, vizatimet, skemat, diagramet, histogramet, ...) duhet t’i kenë emërtimet dhe numrin rendor.

Numrat dhe emërtimet e tabelave duhet të vendosen mbi tabelë.

Numrat dhe emërtimet e ilustrimeve duhet të vendosen nën ilustrim.

Në rast se ilustrimi nuk është kontribut origjinal i autorit të punimit, është obliguese të shkruhet burimi (nëse ilustrimi është i botuar), gjegjësisht autori (nëse ilustrimi nuk është i publikuar). Burimi shënohet nën ilustrim. Nëse ilustrimi është reproduktim i veprës artistike, shënohet autori (nëse është i njohur), emërtimi, si dhe të dhënat e tjera relevante të veprës.

Rregull i përgjithshëm është që në të gjitha punimet e shkruara gjithherë duhet të dallohet qartë teksti i huaj, njohuritë e huaja nga teksti i autorit, konkluzionet e tija, njohuritë , idetë, të dhënat e ngjashëm. Nga autorë të tjerë mund të merren pjesë më të vogla të tekstit , mirëpo çdoherë duhet të shënohen qartë dhe në mënyrë të dukshme. Udhëzimet në detaje se si shkruhen punimet, si citohet dhe si referohen punimet e të tjerëve doktorantët duhet t’i kërkojnë në literaturën gjegjëse, e cila dominon në lëmin e caktuar shkencor (stili Harward, stili i Oxfordit, stili i Chicagos etj.)

Punimin doemos duhet ta përbëjnë:

* Ballina në gjuhën në të cilën është i shkruar punimi;
* Pas faqes së ballinës vijon faqja e njëjtë (si ballina) në gjuhën angleze, nëse punimi nuk është i shkruar në gjuhën angleze;
* Faqja me informacione për mentorin / bashkëmentorin(ët);
* Falënderimet (jo obliguese);
* Rezymeja në gjuhën në të cilën është shkruar punimi;
* Rezymeja e zgjeruar ( e strukturuar) në gjuhën shqipe, në rast se punimi nuk është shkruar në atë gjuhë;
* Rezymeja e zgjeruar në gjuhën angleze, në rast se punimi nuk është shkruar në atë gjuhë;
* Fjalët kyçe;
* Përmbajtja;
* Teksti i punimit (duke filluar nga hyrja);
* Përfundimi;
* Lista e literaturës;
* Shtojcë (jo obliguese);
* Jetëshkrimi i autorit me listën e punimeve të botuara.

*Margjina e majtë 3.0 cm Margjina e lartë 3.0 cm*

UNIVERSITETI I PRISHTINËS

EMRI I FAKULTETIT

(Arial 16)

Emri e mbiemri

(Arial 16)

**TITULLI I PUNIMIT**

(Arial 22, Bold)

PUNIMI I DOKTORATËS

(Arial 16)

Prishtinë, viti

(Arial 16)

*Margjina e poshtme 3.0 cm Margjina e djathtë 3.0 cm*

*Fleta e dytë – (ballina në gjuhën angleze)*

*Left margin 3.0 cm Upper margin 3.0 cm*

UNIVERSITY OF PRISHTINA

FACULTY NAME

(Arial, 16)

Candidate's name and surname

(Arial, 14)

**TITLE OF THE PhD THESIS**

(Arial, 22, Bold)

DOCTORAL THESIS

(Arial, 16)

Prishtina, year

(Arial, 14)

*Lower margin 3.0 cm Right margin 3.0 cm*

*Fleta e tretë – (përmbajtja si në kopertinë):*

UNIVERSITETI I PRISHTINËS

TITULLI I FAKULTETIT

(Arial 16)

EMRI E MBIEMRI

(Arial 16)

**TITULLI I PUNIMIT**

(Arial 22, Bold)

PUNIMI I DOKTORATËS

(Arial 16)

Mentori(ët):

(Arial 16)

Prishtinë, viti

(Arial 16)